Hou jy daarvan dat dinge reg verloop? So is die Wysheid - wat sy ioen, is goed en deugsaam. Sy leer mense selfbeheersing en deugsaamheid, geregtigheid en dapperheid. Niks in die lewe is vir die mens beter ts dit nie.
Wil jy graag baie weet? Wysheid weet wat lank terug gebeur het en het 'n goeie aanvoeling vir dit wat nog gaan kom. Sy verstaan hoe taal werk en kan raaisels oplos. Tekens en wonders ken sy vooraf. Sy weet waarheen die eeue lange geskiedenis op pad is.
Sy sal maak dat ek onder die menigtes in status sal groei en in die teenwoordigheid van die ouer leiers geëer sal word, al is ek nog jonk.
As ek by die huis kom, sal ek by Wysheid rus vind. 'n Mens voel nooit onvergenoegd of bitter by haar nie. 'n Lewe saam met haar het geen pyn nie; inteendeel, dit maak 'n mens net bly en vol vreugde.
Tog het ek besef dat ek nie wysheid in die hande sou kry as God dit nie vir my sou gee nie - dit alleen is al 'n teken van insig om te weet van Wie hierdie gawe kom. Ek het my na die Here gewend en Hom gesmeek en met my hele hart gesê:
"Hulle moet die wêreld reg regeer, net soos U dit wil hê. As hulle 'n besluit neem, moet dit eerlik en regverdig wees.
"Gee my asseblief die Wysheid wat by u troon sit. Moet my asseblief nie van u kinders af wegstoot nie.
"Want ek dien U voluit, ek, die seun van die vrou wat U ook dien. Ek is 'n swak mens wat ook gou sal doodgaan. Dikwels weet ek nie wat om te besluit as ek in die hof uitspraak moet lewer nie.
"'n Mens mag miskien tussen ander gewone mense perfek lyk, maar sonder Wysheid wat van U af kom, is 'n mens eintlik niks.
"U het vir my opdrag gegee om 'n tempel op u heilige berg te bou en 'n altaar in die stad waar U self woon - 'n kopie van die heilige tabernakel wat U van die begin af voorberei het.
So sal U hou van wat ek doen en ek sal die regte besluite oor u mense neem. Ek sal nie die troon van my Vader in die skande steek nie.
"Die liggaam wat buitendien sal vergaan, rus swaar op die siel; hierdie aardse tent is net 'n las vir die mens wat hom oor alles bekommer.
Die Wysheid het Adam, die aartsvader van alle mense, wat eerste geskape is, bygestaan toe hy ná die skepping alleen was. Sy het hom na sy geboorte versorg
Oor hierdie sondige gedrag is die aarde oorstroom, maar die Wysheid het tot die redding gekom deur 'n regverdige man, Noag, op 'n eenvoudige stuk hout oor die water te help.
Toe die nasies in totale boosheid begin wegsak het, het sy geweet van die regverdige Abraham en hom gehelp om sonder skuld voor God te kan staan. Sy het hom gehelp om by sy besluit te bly, al was dit ten koste van die liefde vir sy seun, Isak.
Die bewyse van hulle boosheid is vandag nog te sien: daar is die kaal en rokende stuk land met plante wat vrugte dra wat nie wil ryp word nie; daar is ook 'n soutpilaar wat daar staan as teken van Lot se vrou wat nie wou glo nie.
Hulle het hulle nie aan die Wysheid gesteur nie. Hulle het nie regtig geweet wat goed is nie en het boonop nog vir die mense die bewyse van hulle domastrantheid nagelaat. So sal die gemors wat hulle gemaak het, nooit weggesteek of vergeet kan word nie.
Sy het die regverdige Jakob wat vir sy woedende broer moes vlug, op die regte pad gelei. Sy het vir hom die koninkryk van God gewys en vir hom die kennis van heilige dinge (engele) gegee. Sy het gesorg dat wat hy gedoen het 'n sukses was en die goeie resultate daarvan vermeerder.
Sy het hom teen sy vyande beskerm. Teen dié wat strikke vir hom gestel het, het sy hom beskut. In woeste konflikte het sy hom laat wen so dat hy kon besef dat toewyding aan die Here 'n mens magtiger maak as enigiets anders.
Toe die regverdige Josef verkoop is, het die Wysheid hom nie in die steek gelaat nie, maar teen die sonde beskerm. Sy is saam met hom die tronk in
en het hom daar nie alleen gelaat nie. Uiteindelik het sy hom koning gemaak en mag gegee oor al die mense wat hom voorheen onderdruk het. Sy het gewys dat die mense wat hom beskuldig het, gelieg het. Sy het vir hom roem gegee wat nooit sou ophou nie.
Sy het die heilige mense en onskuldige volk gered uit die kloue van die Egiptenare wat hulle onderdruk het.
Sy het die werke van die heiliges beloon en hulle op wonderlike paaie gelei. Deur die dag was sy vir hulle 'n beskutting en in die nag soos die lig van sterre.
Hulle vyande, die Egiptenare, het sy laat verdrink en hulle toe weer uit die dieptes van die see laat opkom.
Toe hulle dors was, het hulle na U geroep en toe water uit 'n soliede rots gekry. Uit harde steen het hulle hulle dors geles.
U het vir hulle gewys hoe U hulle vyande straf deurdat hulle self baie dors geword het. U het u volk vir 'n rukkie getoets, hoewel U hulle so deur u genade op die regte pad gehou het.
U het u mense beproef, net soos 'n pa as hy sy kinders die gevare van die lewe wil leer. Die goddeloses moes egter deurloop net soos wanneer 'n streng koning mense verdoem.
Hulle het Moses, vir wie hulle uitgegooi het toe hy nog klein was, gespot en verwerp. Uiteindelik moes hulle hom egter bewonder, nadat hulle op 'n manier dors was wat heeltemal van die regverdiges se dors verskil het.
Die wêreld is deur u almagtige hand uit vormlose materie geskep. Hierdie almagtige hand kon en het ook 'n groot trop bere of wilde leeus na hulle toe gestuur.